Björn Ingimarsson , bæjarstjóri Fljótsdalshéraðs.aðsend Ekki er gert ráð fyrir sparnaði vegna launakostnaðar eftir að sameining fjögurra sveitarfélaga á Austurlandi gengur í gegn , jafnvel þótt sveitarstjórum og kjörnum fulltrúum fækki . Líkt og kunnugt er samþykktu íbúar Djúpavogs , Seyðisfjarðar , Fljótsdalshéraðs og Borgarfjarðar eystri sameiningu í íbúakosningu í lok október . Stefnt er að því að sveitarstjórnarkosningar fari fram í nýju sameinuðu sveitarfélagi þann 18. apríl . Undirbúningur sameiningarinnar er nú í fullum gangi að sögn Björns Ingimarssonar , bæjarstjóra á Fljótsdalshéraði og formanns sameiningarnefndar . „ Við höfum ekki verið að horfa endilega til mikillar hagræðingar í krónum talið en við höfum verið að horfa til þess að geta í rauninni , út frá kannski svipuðum mannafla , öflugri stjórnsýslu , “ segir Björn . Gert er ráð fyrir að ellefu fulltrúar myndi sveitarstjórn sameinaðs sveitarfélags . Þá verða þriggja manna heimastjórnir í hverju hinna fjögurra gömlu sveitarfélaga sem hafa völd til að taka ákvarðanir í afmörkuðum málum á hverju svæði . Við sameiningu fækkar sveitarstjórum úr fjórum í einn en við fjárhagslega greiningu var ekki lagt upp með að leita sparnaðartækifæra . „ Hins vegar er von á því að við séum að fá út úr þessu töluvert meira . Við erum að horfa líka á í rauninni betri kjör , við erum með færri kjörna fulltrúa ef við erum að horfa á allt nefndarfyrirkomulagið , en við erum að horfa á töluvert betri kjör fyrir kjörna fulltrúa heldur en við erum að upplifa í dag , “ segir Björn .